A TTC célja gondoskodni a kereskedelmi és technológiai kérdésekkel kapcsolatos megközelítések fokozottabb összehangolásáról, és ezáltal biztosítani a holisztikus megközelítés alkalmazását a különböző munkafolyamatok mindegyikében. Ebben az összefüggésben az exportellenőrzések más, például a biztonságos ellátási láncokkal, és különösen a félvezetőkkel vagy a külföldi befektetések átvilágításával foglalkozó csoportok vonatkozásaira is hatással vannak.

A rendelet I. mellékletében szereplő uniós ellenőrzési jegyzék lényegében a kettős felhasználású termékek felsorolását tartalmazza, ideértve az olyan szoftvereket és technológiákat is, amelyek polgári és katonai célokra egyaránt felhasználhatók, ezért ellenőrzés alá kell vonni őket. A jegyzék rendszeresen frissül, hogy tükrözze a multilaterális exportellenőrzési rendszerek változásait. 2021-ben egyszer módosították annak biztosítása érdekében, hogy magában foglalja a 2020. március és december között az ezen rendszerekkel összefüggésben (különösen a Wassenaari Megállapodás és az Ausztrália Csoport keretében) elfogadott határozatokat.

2021. október 26-án a Bizottság exportellenőrzési párbeszédet folytatott a hat nyugat-balkáni partnerrel annak érdekében, hogy támogassa a közösségi vívmányokhoz, köztük a kettős felhasználású termékek uniós exportellenőrzéséhez való közelítésükre irányuló erőfeszítéseiket. Az EU ismét megerősítette, hogy kész a továbbiakban is támogatni az uniós exportellenőrzésekhez való közelítést, és felajánlotta, hogy az EU elektronikus engedélyezési eszközét kérésre a nyugat-balkáni országok rendelkezésére bocsátja.

A Bizottságot 2021-ben nem tájékoztatták új fejleményekről. A nemzeti jogérvényesítési intézkedések jegyzékét a 2019. évi exportellenőrzési jelentéssel együtt tették közzé, az továbbra is érvényes.

A módosítások különösen a biológiai elszigetelési kamrák, az elkülönítők és a biológiai biztonsági kabinok (2B352.f.2., 2. megjegyzés) ellenőrzésével kapcsolatosak, és céljuk, hogy a jegyzékben szerepeljen a termék leírásában szereplő valamennyi jellemzőnek megfelelő összes elkülönítő, függetlenül annak rendeltetésszerű felhasználásától és megjelölésétől. 2021-ben az uniós ellenőrzési jegyzék a „szuperötvözet” meghatározását is módosította, így az már magában foglalja ezen anyagok szakítószilárdságát.

A Bizottság összehangolta a DUCG-ben részt vevő tagállamok közötti információcserét a nemzeti végrehajtási intézkedések tekintetében, valamint előkészült a nemzeti intézkedésekről szóló tájékoztató a DUCG támogatásával való aktualizálására .

Az új rendelet 2021. szeptemberi hatálybalépésével a DUCG megkezdte a végrehajtásával kapcsolatos munkát, és vállalta a rendszeres információcserét. Például a Bizottság felkérte a DUCG-ben részt vevő tagállamokat, hogy gondolkodjanak el a rendelet új rendelkezéseiről, melyek előírják a nemzeti intézkedések és a nemzeti ellenőrzési jegyzékek közzétételét (9. és 10. cikk).

A Bizottság a DUCG támogatásával adatgyűjtést folytatott az engedélyezésről annak érdekében, hogy áttekintést nyújtson az exportellenőrzések végrehajtásáról, valamint hogy a kettős felhasználású termékek uniós exportellenőrzése tekintetében fokozza a nyilvános átláthatóságot (ez az éves exportellenőrzési jelentés a 2020. évi összesített uniós adatok felhasználásával készült).

A DUCG technikai információcserét folytatott a kibertér-megfigyelési technológiák ellenőrzésének 2020. évi alkalmazásáról. A tagállamoktól származó adatok az ezen technológiák kivitelére szóló engedélyek számának csökkenését mutatják (lásd az 1. táblázatot), és a jegyzékben szereplő kibertér-megfigyelési termékek kapcsán 2020-ban összesen 39 engedélyt adtak ki. Ugyanebben az időszakban 32 kibertér-megfigyelési termékekkel kapcsolatos engedélyezési kérelmet utasítottak el.

1. táblázat: A felsorolt kibertér-megfigyelési termékekre vonatkozó egyedi engedélyek száma

3.2. Technikai információcsere – végrehajtási kérdések

A Bizottság koordinációja mellett a DUCG kezdeményezéseket tett bizonyos technikai végrehajtási problémák kezelésére, és külön szakértői csoportokat hozott létre az új rendelet követelményeinek végrehajtásához.

A DUCG-ben részt vevő tagállamok illetékes hatóságai technikai szakértelmükkel támogatták az uniós ellenőrzési jegyzék aktualizálását, és megbeszéléseket folytattak számos konkrét végrehajtási kérdésről, például az uniós általános exportengedélyek és a globális engedélyek keretében folytatott információcsere fokozásának szükségességéről, valamint a globális engedélyeket használó exportőrökre vonatkozó információkat illetően az illetékes hatóságok közötti konzultációs mechanizmus kidolgozásáról.

Ami a technikai szakértői csoportokat illeti – amelyek szerepét az új rendelet is elismeri –, újból összehívásra került a felügyeleti technológiákkal foglalkozó szakértői csoport (STEG), feladatmeghatározását pedig felülvizsgálták annak érdekében, hogy az tükrözze a rendelet új rendelkezéseit. A STEG lehetővé teszi a tagállamok szakértői számára, hogy hozzájáruljanak a kibertér-felügyeleti technológiák kivitelére vonatkozó uniós ellenőrzések kidolgozásához. A STEG megbízatása magában foglalja a kibertér-megfigyelési termékek kivitelével járó kockázatokkal kapcsolatos információcserét, a konkrét kibertér-megfigyelési termékekkel kapcsolatos technikai megbeszélések folytatását, valamint az exportőröknek szóló, a kellő gondosságra vonatkozó iránymutatások kidolgozását. 2021-ben a szakértők a potenciális kibertér-megfigyelési technológiák technikai felülvizsgálatának keretében megosztottak bizonyos termékekre, például a felügyelő központokra és az adatmegőrzési megoldásokra (DRS), a megfigyelő járművekre és az internetprotokollon keresztüli hangtovábbítási (VoIP) rendszerekre vonatkozó információkat.

A kettős felhasználású termékekkel kapcsolatos kutatásra vonatkozó iránymutatások kidolgozásával foglalkozó technikai szakértői csoport (TEG-DUR) véglegesítette a kettős felhasználású termékekkel kapcsolatos kutatásokra vonatkozó belső megfelelőségi programokról szóló uniós iránymutatást, mely az adott kutatással kapcsolatos technológia és tudás átadására is érvényes. Ez az iránymutatás, melynek célja segíteni a kutatókat, a kutatásvezetőket és az egyetemi és kutatóintézeti, megfeleléssel foglalkozó személyzetet a kettős felhasználású termékek exportellenőrzése alá eső kutatási projektek keretében az Unión kívüli partnerekkel (vagy az Unión kívüli kutatókkal) való együttműködéssel járó kockázatok beazonosításában, bizottsági ajánlás keretében került elfogadásra 2021 szeptemberében. Az uniós iránymutatás közös referenciaeszközként szolgál a tagállamok illetékes hatóságainak a célzott tájékoztatási programok kialakításához, valamint a rendelet I. mellékletében felsorolt kettős felhasználású termékekre vonatkozó exportengedélyekről szóló döntések meghozatalához is. Az iránymutatás nem kötelező érvényű, és továbbra is a kutatók és a kutatóhelyek feladata, hogy biztosítsák a rendeletben foglalt kötelezettségeik teljesítését. A DUCG ezt követően az iránymutatás végrehajtását és ellenőrzését támogató cselekvési tervet kezdett kidolgozni.